laion/Wikipedia-Exotic huggingface dataset:
משחקי בילוש

משחקי בילוש היא סדרת ספרים שנכתבה על ידי הסופר מיכאל אבס, ומונה 14 ספרים. הספר הראשון בסדרה (תעלומת החטיפה המסתורית) יצא בשנת 2012 והאחרון (האור הכחול) יצא בשנת 2023. הספרים יצאו בהוצאה לאור עגור ומודן. ערך מורחב – מיכאל אבס מיכאל אבס (נולד בשנת 1982) הוא סופר הכותב ספרי נוער וספרים לגיל הרך. הוא למד באוניברסיטת בר-אילן מדעי המדינה ותקשורת, כתב 15 ספרים. חבורת הבלשים הצעירים נקראים על שם האחיינים של מיכאל (אריאל, אלעד, יאיר ואביתר). חבורת ילדים צעירים (מיכאל, אביתר, אלעד, יאיר ואריאל) שנהנים מפתירת חידות ותעלומות מתיידדים עם מפקד המשטרה (אליהו) ועוזרים בלוחמה נגד פושעים מסוכנים כמו בוב זוסו ואיש החידות. כל ספר הם יוצאים להרפתקה שבמהלכה הם פותרים תעלומות ולוכדים נבלי על מסוכנים. מיכאל (אח של אביתר) הוא ילד רגיל, הוא חכם אמיץ ומייסד החבורה. מיכאל הוא חבר של כל אחד מחברי הצוות והוא סוג של הדבק של החבורה, הוא מקדם אותה ומוביל אותה להצלחות. אביתר {יונתן פורמנסקי} "הכוח": אביתר הוא הצעיר ביותר בחבורה והוא אחיו הקטן של מיכאל. יש לו כוח עצום אבל הוא גם ילד טוב ורגיש. בעל ראייה טובה. אריאל "המפקדת": אפשר לומר שהיא מנהיגת החבורה. היא אמיצה, היא משכנעת מצוין, יש לה טעם ממש טוב בבגדים והיא הכי גדולה בחבורה. יאיר "המוח": יאיר הוא החכם של החבורה הוא פותר חידות בקלות ורץ במהירות מסחררת. אלעד "כוכב צדק": לאלעד יש חוש צדק ברמה גבוה והוא תמיד יודע מה הדבר הנכון לעשות. בנוסף הוא מתמחה בטיפוס על עצים. אליהו חסון – מפקד תחנת המשטרה העירונית. הוא מלווה את חבורת הבלשים בכל התעלומות שלהם ועוזר להם לפתור אותם, והכי חשוב - הוא תמיד מעודד אותם כשהם נכשלים. אייל נבון – קצין משטרה צעיר וילדותי שמתמנה לסגן של אליהו ועוזר לחבורת הבלשים בפתרון תעלומות מסובכות. ארז – אבא של אלעד קצין בכיר בתחנת המשטרה. במהלך הספרים הוא עוזר להם בתעלומות. נעמה – אמו של אלעד ואשתו של ארז. אילנית - אמא של מיכאל ואביתר. בוב זוסו "האיטלקי" – נוכל איטלקי רודף בצע שלא יפחד לפגוע ולהרוס. חבורת הבלשים מתמודדת איתו כבר בתעלומה הראשונה שלהם כשהוא חוטף את ראש העיר. מאיר אייזנמן "איש החידות" - איש החידות הוא נבל שפוגש את חבורת הבלשים בספר השני בסדרה. הוא מתוחכם מאוד ותמיד אחרי הפשעים שלו הוא משאיר חידות שעוזרות לפתור את התעלומה. באמצע הסדרה איש החידות נהיה נחמד ורודף צדק, אך האם זו הצגה או שהוא באמת מה"טובים"? גדי פלס "השען" - האויב החדש של החבורה שהופיע לראשונה בספר 13. קמצן. שותפו לשעבר של איש החידות. הספר זכה לביקורות חיוביות, לפיהן הוא עניין ילדים שלא התחברו לקריאה בזכות החידות שניתן לפתור תוך כדי קריאה. מיכאל אבס, משחקי בילוש, עגור, מודן, 2012-2022 ד"ר אלי אשד, איש החידות: שיחה עם סופר הבלשים והחידות לילדים, מיכאל אבס, באתר יקום תרבות, ‏2016 שלמה אבס, מיכאל אבס, הזמנת מפגש, באתר www.abas.co.il מאירה ברנע גולדברג, משחקי בילוש, באתר נוריתה
עדנה שכטמן

עדנה חיה שכטמן (9 ביולי 1948 – 22 במאי 2022) הייתה פרופסור לסטטיסטיקה במחלקה להנדסת תעשייה וניהול באוניברסיטת בן-גוריון, וראש המחלקה להנדסת תעשייה וניהול ונשיאת האיגוד הישראלי לסטטיסטיקה בין השנים 2009–2011. שכטמן נולדה בשנת 1948 בירושלים. הוריה ראובן ומלכה ציגלר היו ניצולי שואה. אחיה הוא צבי ציגלר. בילדותה התגוררה בחיפה, למדה בבית הספר הריאלי העברי והייתה פעילה בתנועת הצופים. את שירותה הצבאי עשתה בחיל החימוש. למדה תואר ראשון במתמטיקה ובסטטיסטיקה באוניברסיטה העברית בירושלים, וביום הראשון ללימודים פגשה את בעלה לעתיד גדעון והשניים נישאו בשנת 1971 והשתקעו ברחובות. סיימה תואר שני בסטטיסטיקה, ודוקטורט בסטטיסטיקה באוניברסיטת המדינה של אוהיו בשנת 1980 בהנחייתו של דגלאס וולף. שכטמן עבדה בפקולטה לחקלאות ובתעשייה הרפואית, ובשנת 1996 החלה את דרכה במחלקה להנדסת תעשייה וניהול באוניברסיטת בן-גוריון ולימים מונתה לתפקיד ראש המחלקה, והקימה את המרכז לייעוץ סטטיסטי באוניברסיטה. היא הייתה מרצה אורחת במספר מוסדות אקדמיים, ביניהם אוניברסיטת טקסס, אוניברסיטת טקסס A&M, אוניברסיטת ניו יורק ואוניברסיטת קליפורניה בברקלי. ב-2017 פרשה מאוניברסיטת בן-גוריון כפרופסור אמריטה. במשך 35 שנות הקריירה האקדמית שלה פרסמה שכטמן למעלה מ-120 מאמרים אקדמיים ודוחות מדעיים, ונודעה בייחוד בזכות הפיתוח שלה (עם שלמה יצחקי) של כלים סטטיסטיים המשתמשים בממוצע הפרש מוחלט (GMD) כמדד ההשתנות, במקום שונות. עבודתה המדעית של שכטמן שילבה מחקר תאורטי ומחקר יישומי של מתודולוגיה סטטיסטית. מחקריה בסטטיסטיקה יישומית התמקדו בעיקר בביוסטטיסטיקה, וכללו מחקרים על מחלת פרקינסון ובטיחות בדרכים. שכטמן הייתה נשואה לפרופסור גדעון שכטמן, אם לארבעה - ד"ר איתן שכטמן-דריימן, חוקר מדעי המוח; ערן שכטמן, מנהל ישראלי, מנכ"ל חברת קונקט לשעבר; חגי שכטמן, איש הייטק; וגילי ברג, מנהלת מוצר בחברת סאפיינס. שכטמן נפטרה ממחלת הסרטן. עדנה שכטמן, באתר פרויקט הגנאלוגיה במתמטיקה עדנה שכטמן, באתר dblp עדנה שכטמן, באתר גוגל סקולר עדנה שכטמן, באתר SSRN עדנה שכטמן, באתר של אוניברסיטת בן-גוריון בנגב (באנגלית) Wolfe, D. A., & Schechtman, E, Nonparametric statistical procedures for the changepoint problem, Journal of Statistical Planning and Inference, 3 9, 1984, עמ' 389-396 The Research and Development Authority - The Statistics Consulting Unit at Ben-Gurion University, in.bgu.ac.il Edna Schechtman, scholar.google.com Yitzhaki, S., & Schechtman, E., Identifying monotonic and non-monotonic relationships, Economics Letters, 1 116, 2012, עמ' 23-25 doi: https://doi.org/10.1016/j.econlet.2011.12.123 Schechtman, E., & Sherman, M., The two-sample t-test with a known ratio of variances, Statistical Methodology, 4 4, 2017, עמ' 508-514 Inzelberg, R., Carasso, R. L., Schechtman, E., & Nisipeanu, P., A comparison of dopamine agonists and catechol-O-methyltransferase inhibitors in Parkinson's disease, Clinical neuropharmacology, 5 23, 2000, עמ' 262-266 Musicant, O., Bar-Gera, H., & Schechtman, E., Electronic records of undesirable driving events, Transportation Research Part F: Traffic Psychology and Behaviour, 2 13, 2010, עמ' 71-79 doi: https://doi.org/10.1016/j.trf.2009.11.001
גמר גביע אופ"א 1984

גמר גביע אופ"א של עונת 1983/1984, שוחק בשני מפגשים במתכונת בית-חוץ, ובו נקבע כי הזוכה בטורניר היא טוטנהאם הוטספר האנגלית, שגברה על אנדרלכט הבלגית בדו-קרב בעיטות עונשין. הקבוצות שיחקו שני משחקים שנערכו ב-9 במאי וב-23 במאי 1984, עד כה, זה התואר האירופי האחרון בו זכתה טוטנהאם. בנוסף, עברו שלושים וחמש שנים עד שהתרנגולים שיחקו בגמר אירופאי נוסף, כשטוטנהאם העפילה לגמר ליגת האלופות ב-2019, והפסידה 0–2 לליברפול. ב-1997, התברר שההעפלה של אנדרלכט לגמר הייתה שנויה במחלוקת, לאחר שהתגלה תשלום שוחד בסך 27,000 פאונד ששולם לשופט ששפט בחצי הגמר מול נוטינגהאם פורסט, מה שהוביל לפנדל מפוקפק לטובת אנדרלכט, בעוד שער של נוטינגהאם פורסט נפסל באופן שנוי במחלוקת. גמר גביע אירופה לאלופות 1984 Forest sues Anderlecht over '84 bribery scandal, BBC, ‏24 בדצמבר 1997
רנו סניק ויז'ן קונספט

רנו סניק ויז'ן קונספט (בצרפתית: Renault Scénic Vision concept) היא מכונית קונספט חשמלית במרכב קרוסאובר, בעלת חמישה מקומות ישיבה, שהוצגה על ידי רנו ב-19 במאי 2022. היא מיועדת לייצור בשנת 2024. מכונית הקונספט מבוססת על פלטפורמת ה-CMF-EV של קבוצת רנו שנחשפה לראשונה עם הצגת הרנו מגאן אי-טק. הסניק בנוי מ-70% חומרים ממוחזרים. לסניק מצלמות צד במקום מראות צד. הסניק כולל מנוע חשמלי אחורי המספק 215 כ"ס. סוללת ליתיום-יון בקיבולת 40 קוט"ש. ולראשונה הסניק כוללת תא דלק מימן הפועל כמאריך טווח. הטווח הכולל עומד על 800 ק"מ (משוער). מדיה וקבצים בנושא רנו סניק ויז'ן קונספט בוויקישיתוף Renault Scenic Vision Previews Electric Crossover With Hydrogen Range Extender, Motor1.com (באנגלית) Elettrico+idrogeno: ecco la concept ibrida Renault Scenic Vision, Motor1.com (באיטלקית) Audric Doche (19 במאי 2022). "Renault Scénic Vision : toutes les photos et infos du futur SUV français à hydrogène". L'Automobile Magazine. {{cite web}}: (עזרה) "Renault Scenic Vision : Notre découverte du futur Renault Scenic électrique". Automobile Propre (בצרפתית). 2022-05-19. נבדק ב-2022-05-21. cartube, חשמלי עם מאריך טווח של מימן: רנו סניק הבא, באתר cartube ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רנו סניק ויז'ן קונספט".
עונת 1958/1959 בליגת המשנה ההולנדית

עונת 1958/1959 הייתה העונה השלישית של ליגת המשנה ההולנדית, שהיא הליגה ההולנדית השנייה. בסיום עונה זו פולנדם ופ.צ סיטארד העפילו לליגה הראשונה, רודה והארלם נשרו לליגה השלישית. על ניצחון הוענקו 2 נקודות ועל תיקו נקודה בודדת. הליגה כללה 31 קבוצות, 27 ששיחקו בעונה הקודמת אליהן הצטרפו היורדות מהליגה הראשונה דן בוס ב.ו.ו וGVAV והעולות מהליגה השלישית הראקלס אלמלו וזנדם. הקבוצות חולקו לשני בתים ששיחקו ביניהן במשך 2 סיבובים בני 15 משחקים כל אחד - 30 מחזורים בסה"כ בבית א' ו-14 משחקים כל אחד - כ-28 מחזורים בבית ב' בסיומם הראשונה בכל בית זכתה באליפות והעפילה לליגה הראשונה והקבוצות במקום ה-16 בבית א' ו-15 בבית ב' נשרו לליגה השלישית.
ניגון הכנה

ניגון הכנה (נקרא גם: ניגון הכנה לארבע בבות) הוא ניגון ללא מילים מניגוני חב"ד, מהסוגה "ניגונים מכוונים". בחב"ד נוהגים לרוב לנגן את הניגון קודם שמנגנים את הניגון ארבע בבות. ישנם שלושה ניגוני חב"ד נוספים בשם זהה. הניגון מופיע בספר הניגונים - חב"ד מספר צ"ג (93) תחת השם 'ניגון לשבת וליום טוב'. ניגון היה חביב אצל רבי שלום דובער שניאורסון. זהות המלחין אינה ידועה אך היו שרים את זה אצל האדמו"ר רבי שלום דובער שניאורסון בעיקר לפני אמירת מאמר והוא חיבב ניגון זה ונחשב לניגון שלו. בשיחות של הרבי הריי"צ מופיע שכמה פעמים הוא ביקש שינגנו את הניגון של אביו לפי שניגנו את ניגון ארבע בבות, אך לא ברור האם הכוונה לניגון הזה או ניגון אחר[דרוש מקור]. אצל הרבי מלובביץ' היו מנגים ניגון זה לפי שניגנו את ניגון ארבע בבות והוא אחד מהניגונים המכוונים אותם נוהגים בחב"ד לנגן בזמנים מיוחדים. בשנת 1974 הופיע הניגון באלבום "ניגוני חב"ד" 13 של ניח"ח, ב־2002 הופיע הניגון באלבום אבינו מלכנו של אברהם פריד, ב־2013 הופיע הניגון באלבום "עצם הנשמה 4" של יאיר כלב, ב־2017 הופיע הניגון באלבום "הניגונים" של משה לאופר ועוד. הניגון בוצע במהלך השנים גם על ידי אלי מרקוס, אלי ליפסקר, חיליק פרנק, שמחה פרידמן ואחרים, וכן על ידי הרב יצחק גינזבורג. פרק זה לוקה בחסר. אנא תרמו לוויקיפדיה והשלימו אותו. ישנו ניגון חב"די אחר בשם ניגון רוסטוב גם הוא מכונה ניגון הכנה, אשר פעמים מבלבלים בטעות בינו לבין ניגון זה, וגם הוא מהסוגה ניגונים מכוונים והוא שימש בהתוועדות של הרבי מלובביץ' כניגון הכנה לאמירת מאמר חסידות ופעמים אחדות היו מנגנים אותו בהתוועדות של הרבי מלובביץ' גם כהכנה לניגון ארבע בבות במקום ניגון זה. ניגון זה הופיע ב-1998 באלבום ניגון הבעש"ט של אברהם פריד. ישנם עוד שני ניגוני חב"ד נוספים בשם 'ניגון הכנה' אחד ניגון הכנה למאמר אותו שרים החסידים לפני שהחסידים חוזרים על אמירת מאמר חסידות ואחד אחר שניגנו כהכנה למאמר בתקופת רבי שמואל שניאורסון הרבי הרביעי של חב"ד. מידע על היצירה "ניגון הכנה" באתר מיוזיק בריינז הניגון מושר בהתוועדות ו' בתשרי תשמ"א אצל הרבי מנחם מנדל שניאורסון, באתר חבד אורג ניגון הכנה י' שבט תשמ"ג - 24 בינואר 1983 מרדכי ברוצקי, ניגון הכנה, באלבום "הניגונים המכוונים" של אדמו"רי חב"ד לימוד ניגוני חב"ד - ניגון הכנה, הרב מיכאל טייב ניגון הכנה באתר חבד אורג אברהם פריד, ניגון הכנה ביוטיוב יאיר כלב, ניגון הכנה ביוטיוב ובחבד אורג ניגון הכנה, אלבום הניגונים של משה לאופר אלי מרקוס, ניגון הכנה ביוטיוב חיליק פרנק, ניגון הכנה ביוטיוב הרב יצחק גינזבורג, ניגון הכנה ביוטיוב באתר זאגט א ניגון (באנגלית) לב לייבמן, סיפורו של הניגון מרוסטוב ניגון מרוסטוב Rostover Nigun, אברהם פריד ‏ניגון הכנה למאמר‏ (Q114254962)
פרארי פורוסנגווה

פרארי פורוסנגווה (באיטלקית: Ferrari Purosangue; בתרגום לעברית: סוס גזעי) היא מכונית ספורט במרכב קרוסאובר קופה, בעלת ארבעה מקומות ישיבה, שמיוצרת על ידי פרארי משנת 2023. היא נחשפה ב-13 בספטמבר 2022 והגיעה לישראל ב-28 בספטמבר 2023. היא הקרוסאובר הראשונה של פרארי. מסוף ההעשור השני של המאה ה-21 החלו רכבי השטח/פנאי (קרוסאובר) להיות פופולארים יותר בקרב הלקחות של יצרני הרכב, ולכן למבורגיני, בנטלי, מזראטי, רולס-רויס ועוד יצרני רכבי ספורט חשפו מכונית במרכב קרוסאובר, דגמים אלו הביאו לעלייה חדה במכירות ליצרנים ולהרווחים גדולים, לפרארי אומנם יש מכירות טובות ואפילו עלייה חדה יותר מכל היצרנית בשנת 2021, אך דגם קרוסאובר יביא מכירות טובות עוד יותר. מהתמונות שדלפו לרשת ישירות מפס הייצור של הדגם אפשר לראות כי הדגם עושה שימוש בשפת העיצוב העדכנית והמודרנית של פרארי. בחזית אנחנו פוגשים השראה מפרארי SF90 ההיברידית, במיוחד בעיצוב פנסי החזית ומאחור נמצא אלמנטים עיצוביים אותם פגשנו בפרארי 269 GTB או בפרארי רומא, כדוגמת עיצוב הפנסים האחוריים ושני הצמדים של סופיות צינור הפליטה הבולטים. פנים המכונית מעוצב באופן עדכני ומודרני כשאר רכבי פרארי. הפורוסנגווה משתמשת במנוע בנזין V12 צילינדרים הבסיסי של פרארי בנפח 6.5 ליטר אטמוספירי המספק 725 כ"ס ב-7,750 סל"ד ומומנט מרבי של 73 קג"מ ב-6,250 סל"ד, למנוע קו אדום של 8,250 סל"ד. תיבת הילוכים כפולת מצמדים בעלת שמונה הילוכים והנעה כפולה. נתון תאוצה מ-0 ל-100 קמ"ש של 3.3 שניות ומהירות מרבית של 310 קמ"ש. מדיה וקבצים בנושא פרארי פורוסנגווה בוויקישיתוף אתר האינטרנט הרשמי של פרארי פורוסנגווה (באנגלית) cartube, פרארי פרוסנגווה נחשף - הקרוסאובר הראשון של פרארי, באתר cartube cartube, 4.8 מיליון שקל: פרארי פורוסאנגווה נחת בישראל, באתר cartube, ‏2023-09-28 cartube, פרארי חושפת טיזר רשמי ראשון לקרוסאובר פורוסאנגווה, באתר cartube cartube, למבורגיני אורוס 2018 נחשף - השור עולה על עקבים, באתר cartube cartube, בנטלי בנטיאגה נחשף רשמית – רכב הפנאי היוקרתי והחזק בעולם, באתר cartube cartube, פנאי יוקרתי: מזראטי חושפת את הלבנטה 2016, באתר cartube cartube, האצולה יורדת לשטח: רולס רויס קולינן החדש נחשף, באתר cartube Ferrari Set A New Sales Record In 2021 By Delivering 11,155 Cars, Motor1.com (באנגלית) cartube, הצצה ראשונה לקרוסאובר של פרארי, באתר cartube 2023 Ferrari Purosangue Debuts With Four Doors, Four Seats, And A V12, Motor1.com (באנגלית)
מאמן זמני

בכדורגל, מאמן זמני הוא אדם הנוטל באופן זמני אחריות על קבוצת כדורגל, והופך זמנית למאמן ראשי, בדרך כלל לאחר פיטוריו או עזיבתו של המאמן הראשי. עם זאת, ניתן למנות מאמן זמני גם אם המאמן הרגיל מושעה, חולה, או אינו יכול למלא את תפקידו מכל סיבה. מאמן זמני מגיע בדרך כלל מתוך מערכת מועדון הכדורגל, כמו עוזר מאמן, מנהל ספורטיבי, מאמן ותיק שאימן את המועדון בעבר, מאמן קבוצת הנוער או שחקן-מאמן. אם המאמן הזמני מצליח בתפקידו, לעיתים הוא יהפוך לאחר מכן למאמן הראשי הקבוע. לדוגמה, ב-8 בינואר 2011, רוי הודג'סון פוטר על ידי ליברפול לאחר רצף של תוצאות גרועות, כשהקבוצה התדרדרה למקום ה-12, וקני דלגליש מונה למאמן הזמני של ליברפול לשארית העונה. לאחר המשך עונה מרשימה, שהעלתה את ליברפול למקום השישי בטבלה, דלגליש מונה למאמן הקבוע של ליברפול, בחוזה לשלוש שנים. בדומה לכך, ב-18 בדצמבר 2018 ז'וזה מוריניו פוטר על ידי מנצ'סטר יונייטד לאחר שהקבוצה הפסידה 1–3 לליברפול וירדה למקום השישי. שחקן העבר של הקבוצה, אולה גונאר סולשיאר, מונה למאמן הקבוצה. כשמנצ'סטר יונייטד עלתה למקום הרביעי בטבלה והעפילה לרבע גמר ליגת האלופות – סולשיאר מונה למאמן קבוע בחוזה לשלוש שנים. בגרמניה, בקיץ 2019 מונה האנזי פליק לעוזר המאמן בבאיירן מינכן, תחת המאמן הראשי ניקו קובאץ'. בנובמבר 2019 פוטר קובאץ', ופליק מונה במקומו כמאמן עד לתום העונה. הוא זכה עם באיירן באליפות ובגביע הגרמני בעונת 2019/20, לאחר שהצליחה הקבוצה לסגור פער של שבע נקודות ליגה וזכה עם הקבוצה בליגת האלופות, לאחר ניצחון 1–0 במשחק הגמר על פריז סן-ז'רמן. בעקבות הזכייה בטרבל עם באיירן מינכן, זכה פליק בתוארי מאמן השנה של אופ"א ומאמן השנה בגרמניה ב-2020. ב-24 בספטמבר זכה עם באיירן מינכן גם בסופר קאפ האירופי עם ניצחון 1–2 על סביליה הספרדית. שבוע אחר מכן, ב-30 בספטמבר, ניצחה באיירן מינכן 2–3 את בורוסיה דורטמונד במשחק הסופר קאפ הגרמני וזכתה בתואר, ובכך זכה פליק עם באיירן מינכן בחמישה תארים בעונה אחת. בפברואר 2021 הוסיף תואר נוסף השייך לעונת 2020, כשזכה עם הקבוצה בגביע העולם למועדונים והשלים זכייה ראשונה אי-פעם של המועדון בשישה תארים בעונה אחת. מאידך, טוני פארקס מונה למאמן הזמני של בלקברן רוברס בשש הזדמנויות שונות בין 1986 ל-2004, מבלי שקיבל את תפקיד המאמן הקבוע. וורו, מונה למאמן הזמני של ולנסיה בשמונה הזדמנויות שונות בין 2008 ל-2023, ומונה למאמן ראשי קבוע רק בין ינואר למאי 2017. בנובמבר 2007, סנדי סטיוארט הוביל את סט. ג'ונסטון לזכייה בגביע האתגר הסקוטי לאחר שאינו אותה כמאמן זמני במשחק הגמר בלבד. ב-4 במרץ 2012, רוברטו די מטאו הפך למאמנהּ של צ'לסי אחרי פיטוריו של וילאש בואש, וב-5 במאי ניצח 2–1 את ליברפול וזכה בגביע האנגלי. ב-19 במאי 2012 הוביל את צ'לסי לניצחון בגמר ליגת האלופות. ביוני אותה שנה הוחתם כמאמן הראשי, אך פוטר בנובמבר ובמקומו הגיע כמאמן זמני רפאל בניטס, שזכה עם הקבוצה בליגה האירופית אך לא מונה למאמן קבוע. בשנת 2017 זכו יעקב אסייג וכפיר אדרי בגביע המדינה בכדורגל כמאמנים, לאחר שהחליפו את ניסן יחזקאל. "Bayern win Super Cup: Javi Martínez heads extra-time winner against Sevilla". UEFA. 24 בספטמבר 2020. נבדק ב-24 בספטמבר 2020. {{cite news}}: (עזרה) "Bayern Munich win Club World Cup for sixth trophy in a year" (באנגלית). Al Jazeera. נבדק ב-2021-02-11. "Chelsea sack manager Di Matteo". BBC Sport (באנגלית בריטית). נבדק ב-2022-05-25. "Benitez confident of fan support". BBC Sport (באנגלית בריטית). נבדק ב-2022-05-25.
פרארי אן. וי

פרארי אן. וי (בהולנדית: Ferrari N.V; לשעבר ניו ביזנס הולנד אן. וי) היא חברת החזקות הולנדית המחזיקה בבעלות יצרנית הרכב האיטלקית פרארי. היא הוקמה ב-24 במאי 2013. היא נסחרת בבורסה לניירות ערך בניו יורק. בשנת 2013 השתלבה פרארי תחת בעלותה ומאוקטובר 2015 נקראת החברה "פרארי אן. וי". פרארי היא כיום אחד ממותגי היוקרה המובילים בעולם ומעורבת בעיצוב, ייצור ומכירה של מכוניות ספורט ויוקרה בעלות ביצועים גבוהים. ב-10 בינואר 2020, מניות פרארי אן.וי הגיעו לשיא של כל הזמנים של 157.50 מיליון אירו עבור שווי כולל של כ-30.14 מיליארד אירו. נשיאי החברה הם נשיאי יצרנית הרכב פרארי. נשיא פרארי אן. וי הראשון היה לוקה די מונטזמולו, השני סרג'ו מרקיונה, השלישי והנוכחי הוא ג'ון אלקן. אתר האינטרנט הרשמי של פרארי אן. וי (באנגלית ובאיטלקית) דוח פרארי אן. וי לשנת 2015 MF Milano Finanza, Piazza Affari resta in rialzo, nuovo record per Ferrari - MilanoFinanza.it, MF Milano Finanza, ‏2020-10-01 (באיטלקית)
גביע הנשיא (טורקיה)

גביע הנשיא הטורקי בכדורסל (בטורקית: Cumhurbaşkanlığı Kupası), המכונה לפעמים הסופר קאפ הטורקי בכדורסל, היא תחרות הסופר-קאפ בכדורסל שמתקיימת מדי שנה בטורקיה. התחרות החלה בשנת 1985. בתחרות נערך משחק אחד הקבוצה את הזוכה. הוא משוחק אלופת ליגת העל הטורקית לבין מחזיקת הגביע הטורקי. אם אותה קבוצה זוכה גם בליגת העל הטורקית וגם בגביע הטורקי באותה עונה (דאבל), אזי התחרות מתקיימת בין שתי הפיינליסטיות של הליגה. מקור: קבוצות המוצגות בכתב נטוי אינן קיימות עוד. אתר האינטרנט הרשמי של גביע הנשיא האתר הרשמי של התאחדות הכדורסל הטורקית (בטורקית) גביע הנשיא הטורקי סטטיסטיקות גביע הנשיא רשמיות "Kupa Şampiyonları". tbf.org.tr (בטורקית). Turkish Basketball Federation. נבדק ב-2 במרץ 2019. {{cite web}}: (עזרה)
עבודת עבד בעבד עברי

האיסור לעבוד בעבד עברי עבודת עבד הוא מצות לא תעשה מתרי"ג מצוות לפיה אין לעבוד בעבד עברי עבודה שיש בה השפלה ועינוי. בחומש ויקרא נאמר: וְכִי יָמוּךְ אָחִיךָ עִמָּךְ וְנִמְכַּר לָךְ לֹא תַעֲבֹד בּוֹ עֲבֹדַת עָבֶד. — ספר ויקרא, פרק כ"ה, פסוק ל"ט ספר החינוך מבאר שמטעמי המצווה שהאדם יפנים שעם ישראל חשוב ונכבד, ומתוך כך יאהב את העם והתורה. ועוד, שיבין שגם הוא או אחד מצאצאיו יכולים לאבד את רכושם ולהימכר לעבדים, וכך יזהר במעשיו. כמו כן, כך יתרגל להתנהג בחסד כלפי אנשים ויתרחק מאכזריות. מותר לצוות את העבד במה שמצווים שכיר ובעל מלאכה, אבל אסור לצוותו במלאכות של עבדוּת. בספרא מובאת דוגמה: שלא ייתן לעבדו לסחוב מחצלת קטנה שיוכל האדון לשבת עליה כשירצה, או לסחוב אחריו את חפציו לבית המרחץ או לנעול ולחלוץ לאדון נעליים. עוד אסור לעשות את העבד בעל מלאכה לרבים, כמו ספר וכיוצא בזה, אלא אם כן זו הייתה מלאכתו קודם שנהיה לעבד. כמו כן למדו חכמים מהפסוק בספר דברים ”כי טוב לו עמך” שהאדון מצווה לתת לעבד רמת חיים בסיסית שדומה לרמתו. למשל, אם האדון אוכל פת לבנה או ישן במיטה נוחה יותר, ייתן את אותם התנאים לעבדו. חובה זו על הבעלים כבדה מאוד, עד שאמרו חכמים שהקונה עבד עברי כאילו קנה אדון לעצמו. מותר לבקש מאדם חופשי לעשות מלאכות עבדות, כיוון שהוא לא משועבד ואין לו בזה בושה אם יסכים. לדעת ספר החינוך העובר על מצווה זו אינו חייב במלקות כיוון שאין בה מעשה פיזי, אלא רק דיבור. עבד עברי עבד כנעני עבד עברי באנציקלופדיה היהודית דעת. תלמוד בבלי, מסכת קידושין, דף כ', עמוד א' משנה תורה לרמב"ם, ספר קנין, הלכות עבדים, פרק א', הלכה ז'.
אדין טרזיץ'

אדין טֶרְזִיץ' (בגרמנית: Edin Terzić; נולד ב-30 באוקטובר 1982) הוא מאמן כדורגל גרמני-קרואטי. טרזיץ' גם היה כדורגלן בליגות הנמוכות ושיחק בעמדת החלוץ. טרזיץ' נולד בשנת 1982, במנדן שבגרמניה המערבית למשפחה שהיגרה מיוגוסלביה. משפחתו ממוצא בוסניאקי ממוצא קרואטי והוא בעל אזרחות קרואטית. טרזיץ' שיחק בליגה הרביעית בגרמניה במהלך קריירת המשחק שלו. הוא בוגר אוניברסיטת רוהר בוכום שם למד מדעי הספורט. בין 2010 ל-2013, טרזיץ' עבד כסקאוט ועוזר מאמן באקדמיית הנוער של בורוסיה דורטמונד. אחיו הבכור, אלן, גם כן כסקאוט עבור בורוסיה דורטמונד ושימש כמאמן הזמני של בורוסיה דורטמונד השנייה בעונת 2019/2020 מחוז המערב. טרזיץ' שימש כעוזר מאמן של סלאבן ביליץ' בבשיקטאש בין 2013 ל-2015 ובווסטהאם יונייטד מ-2015 עד 2017, אך עזב את המועדון כשביליץ' פוטר ב-6 בנובמבר 2017. טרזיץ' חזר לבורוסיה דורטמונד ב-2018 כעוזר מאמן של הקבוצה הראשונה לאחר מינויו של לוסיאן פאברה למאמן. לאחר פיטורי פאברה בדצמבר 2020, טרזיץ' מונה למאמן זמני עד לסיום עונת 2020/2021. ב-13 במאי 2021, זכה עם הקבוצה בגביע הגרמני. ב-23 במאי 2022 מונה בשנית למאמן הקבוצה, הפעם כמאמן קבוע במקום מרקו רוזה. ב-13 ביוני 2024 התפטר טרזיץ' מדורטמונד. בורוסיה דורטמונד גביע גרמני: 2020/2021 מדיה וקבצים בנושא אדין טרזיץ' בוויקישיתוף אדין טרזיץ', באתר Transfermarkt אדין טרזיץ', באתר Soccerway אדין טרזיץ', באתר WorldFootball.net אדין טרזיץ', באתר FootballDatabase.eu פרופיל המאמן, באתר Transfermarkt Locker vom Rocker - Begegnung mit Slaven Bilic, 11FREUNDE (בגרמנית)
אלכסנדר חלופונין

אלכסנדר חלופונין (ברוסית: Алекса́ндр Генна́дьевич Хлопо́нин; נולד ב-6 במרץ 1965) הוא פוליטיקאי רוסי. היה מושל מחוז קרסנויארסק, מחוז הממוקם בסיביר. מאוקטובר 2002 עד ינואר 2010 ומ-2010 עד 2018 כיהן כסגן ראש ממשלת רוסיה. חבר מפלגת רוסיה המאוחדת. חלופונין נולד ב-6 במרץ 1965 בקולומבו שבציילון (כיום סרי לנקה), שם עבד אביו עבד בשגרירות. הוא קיבל תואר כלכלה מהמכון הפיננסי במוסקבה (אנ'). מאוחר יותר כיהן כיו"ר מועצת המנהלים של חברת נורילסק-ניקל בשנת 2001, הוא הפך למושל של אוקרוג האוטונומי של טיימיר (אנ') בצפון סיביר, והיה בתפקיד זה עד 2002. חלופונין ניצח בבחירות למושל קרסנויארסק מול אלכסנדר אוס, איש נוסף בעל קשרים עסקיים גדולים. המירוץ היה צמוד יחסית, אך חלופונין זכה רק ב-48% מהקולות. בינואר 2010, נשיא רוסיה דמיטרי מדבדב הורה על הקמת המחוז הפדרלי של צפון קווקז, ומינה את כלופונין לסגן ראש הפדרציה הרוסית ולשליח בכיר של הנשיא למחוז הפדרלי החדש תוך שהוא משחרר אותו ממשרדו של המושל. ב-12 במאי, הנשיא ולדימיר פוטין החליף את חלופונין בתת-גנרל סרגיי מליקוב כשליח במשרד הפנים. בשנת 2002 נבחר לאיש השנה על ידי המגזין "Expert", שבועון עסקים רוסי. בתו, ליובוב חולופונינה, למדה בבית הספר לכלכלה של לונדון. מדיה וקבצים בנושא אלכסנדר חלופונין בוויקישיתוף Official Website of the Government of the Russian Federation, archive.government.ru Russian Administrative divisions, www.worldstatesmen.org Хлопонин Александр Геннадиевич – биография | VIPERSON, viperson.ru Указ о назначении Александра Хлопонина Заместителем Председателя Правительства и полномочным представителем Президента в Северо-Кавказском федеральном округе, Президент России (ברוסית) ITAR-TASS, web.archive.org, ‏2010-03-30 Caucasian Knot | Kremlin's reshuffle in North Caucasus shows force trend in policies, experts say, web.archive.org, ‏2015-07-13 Don’t Take Russians’ Threats Seriously Until You Know Where Their Kids Live, Observer, ‏2017-07-24 (באנגלית אמריקאית)
קילומטר לשעה

קילומטר לשעה (קמ"ש) היא יחידת מידה למהירות, המציינת מעבר של קילומטר אחד במשך שעה אחת. יחידת מידה זו היא יחידה מקובלת למדידת מהירותם של כלי רכב במרבית מדינות העולם. בארצות הברית מקובלת במקומה יחידת המידה מייל לשעה. למדידת מהירותם של כלי שיט מקובלת יחידת המידה קשר, שהיא 1 מיל ימי לשעה ושווה ל-1.8525 קילומטר לשעה. בכתיב פיזיקלי המהירות קילומטר לשעה נרשמת בצורה קילומטר/שעה או קילומטר·שעה1−. יחידת מידה מקובלת למהירות בקרב הפיזיקאים היא מטר לשנייה (מ/ש) – זו יחידת SI למהירות. תנועה במהירות גבוהה מאוד נמדדת בקילומטר לשנייה. מהירות האור היא כ-300,000 קילומטר לשנייה, ומהירות המילוט מכדור הארץ היא 11.2 קילומטר לשנייה. למעבר מקילומטר לשנייה לקילומטר לשעה יש להכפיל את המהירות ב-3,600. יחידות מידה למהירות מטר לשנייה מדיה וקבצים בנושא קילומטר לשעה בוויקישיתוף
טוארנגיזאורוס

טוארנגיזאורוס (שם מדעי: Tuarangisaurus; מילולית: "tuarangi" - עתיק במאורית ו-"saurus" - לטאה/זוחל ביוונית) הוא סוג של זוחל ימי ממשפחת האלאסמוזאוריים אשר התקיים במשך הקרטיקון העליון בניו זילנד לפני 72 עד 68 מיליון שנה מימנו. הסוג תואר למדע ב-1986 והוא כולל מין יחיד - Tuarangisaurus keyesi. מין נוסף - T. australis הועבר לסוג ארמנגזאורוס (Eromangasaurus) ומין אחר T. cabazai נחשב כיום לסוג נפרד ללא שם. סוג זה הגיע לאורך משוער של שמונה מטרים והוא ידוע משרידים מאובנים של פרט בודד שהתגלה בתצורות טאורה (Tahora Formation), סמוך לנפייר שבהוקס ביי, האי הצפוני. התגליות שלו כללו בעיקר שרידי גולגולת ולסת תחתונה וכן שרידי חוליות צוואר. היה זה זוחל ימי בעל צוואר ארוך שהיה קרוב לתלאסומדון והאלברטונקטס וכן לאלאסמוזאורוס. הוא ניזון מדגים אותם חטף בתנועה מהירה של צווארו. זוחל ימי זה נראה בסדרה כוכב פרהיסטורי שם נראים מספר פרטים כולל נקבה בהיריון שמותקפת על ידי קאיקאיפילו. מדיה וקבצים בנושא טוארנגיזאורוס בוויקישיתוף טוארנגיזאורוס, באתר GBIF (באנגלית)